The Final Frontier

{{Infobox Album
| Όνομα  = The Final Frontier
| Είδος  = Στούντιο άλμπουμ
| Καλλιτέχνης  = Iron Maiden
| Εξώφυλλο  = The Final Frontier cover.jpg
| Background = lavender
| Κυκλοφορία  = 13 Αυγούστου 2010
| Ηχογράφηση  = 11 Ιανουαρίου - 1 Μαρτίου 2010 στο Νασσάου
| Είδος_μουσικής  = Heavy metal
| Διάρκεια  = 76:35
| Δισκογραφική  = EMI (Ευρώπη)Sony (Αμερική)
| Παραγωγός  = Κέβιν Σίρλι, Στιβ Χάρις
| Προηγούμενο album  = A Matter of Life and Death (2006)| Αυτό το album  = The Final Frontier (2010)| Επόμενο album  = The Book of Souls (2015)}}
Το The Final Frontier είναι ο 15ος στούντιο δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε στις 13 Αυγούστου 2010 μέσω της δισκογραφικής εταιρείας "EMI" στην Ευρώπη και της "Sony" στην Αμερική.

Ιστορία του δίσκου
Στις αρχές του 2010, οι Iron Maiden μπήκαν στο στούντιο για να ηχογραφήσουν τον διάδοχο του "A Matter of Life and Death". Το άλμπουμ ηχογραφήθηκε τον Ιανουάριο και τον Φεβρουάριο του 2010 στα "Compass Point Studios" του Νασσάου στις Μπαχάμες, σε παραγωγή του Κέβιν Σίρλι η οποία πραγματοποιήθηκε στο Μάλιμπου της Καλιφόρνια. Στις 6 Απριλίου ο Σίρλι ανακοίνωσε την ολοκλήρωση της μίξης του δίσκου, ενώ ένα μήνα αργότερα δήλωσε ότι βρισκόταν στα τελευταία στάδια της παραγωγής του. Στις αρχές Ιουνίου ανακοινώθηκε η λίστα των τραγουδιών του άλμπουμ, το εξώφυλλο του, αλλά και το promo σινγκλ "El Dorado".

Το "El Dorado" κυκλοφόρησε στο διαδίκτυο για ελεύθερο download στην επίσημη ιστοσελίδα του συγκροτήματος και κέρδισε το βραβείο "Grammy" για την κατηγορία "Best Metal Performance" στην 53η απονομή των βραβείων. Το μοναδικό βίντεο κλιπ του άλμπουμ γυρίστηκε για το τραγούδι "Satellite 15... The Final Frontier", χωρίς να κυκλοφορήσει σαν σινγκλ.

Το "The Final Frontier" ανέβηκε στο # 1 σε 23 χώρες, ενώ μπήκε στο Top-5 τουλάχιστον 30 κρατών. Μεταξύ αυτών και η τέταρτη θέση του Billboard στις Ηνωμένες Πολιτείες, η υψηλότερη στην οποία είχε φθάσει άλμπουμ των Iron Maiden μέχρι τότε, πουλώντας 56.000 αντίτυπα την πρώτη εβδομάδα κυκλοφορίας του.

Οι κριτικές που δέχτηκε ο δίσκος ήταν θετικές με το "AllMusic" να του δίνει 3,5 αστέρια, το "Blabbermouth" 9/10, το "PopMatters" 8/10, και το "Consequence of Sound" τέσσερα αστέρια.

Η περιοδεία για την προώθηση του άλμπουμ ξεκίνησε στις 9 Ιουνίου 2010 από το Ντάλας των Ηνωμένων Πολιτειών, με μοναδικό κομμάτι από το νέο δίσκο το οποίο παιζόταν ζωντανά να είναι το "El Dorado". Η βορειοαμερικανική περιοδεία συνεχίστηκε μέχρι τις 20 Ιουλίου και ολοκληρώθηκε μετά από 25 συναυλίες. Το συγκρότημα συνέχισε στην Ευρώπη με έντεκα συναυλίες μέχρι τις 21 Αυγούστου, ολοκληρώνοντας τις εμφανίσεις του για το 2010.

Μία μεγάλη περιοδεία ξεκίνησε στις 11 Φεβρουαρίου 2011 από το στάδιο "Olimpiyskiy" της Μόσχας, με τους Iron Maiden να μεταβαίνουν στη Σιγκαπούρη και την Ινδονησία για να συνεχίσουν στην Αυστραλία για επτά εμφανίσεις μέχρι τις 7 Μαρτίου. Ακολούθησε η Νότια Κορέα πριν συνεχίσουν στο Μεξικό, την Κολομβία, το Περού, τη Βραζιλία, τη Χιλή, την Αργεντινή και το Πουέρτο Ρίκο και να κλείσουν με δύο εμφανίσεις στη Φλόριντα των Ηνωμένων Πολιτειών. Στις εμφανίσεις του 2011 προστέθηκαν στο set list τα κομμάτια "Satellite 15... The Final Frontier", "The Talisman", "Coming Home" και "When The Wild Wind Blows". Η περιοδεία ολοκληρώθηκε με 35 συναυλίες σε ευρωπαϊκό έδαφος, από τις 28 Μαΐου μέχρι τις 6 Αυγούστου 2011.

Τραγούδια
Όλα τα τραγούδια γραμμένα και από τον Στιβ Χάρις

Θέσεις τσαρτ
The Final Frontier (άλμπουμ)Επίσημη κυκλοφορία: 13 Αυγούστου 2010

Βραβεία
The Final Frontier (άλμπουμ)

 Βραζιλία (ABPD Certification): Πλατινένιος
 Καναδάς (CRIA Certification): Χρυσός
 Κολομβία (ASINCOL Certification): Χρυσός
 Ρωσία (NFPF Certification): Χρυσός
 Πολωνία (ZPAV Certification): Χρυσός
 Ιταλία (FIMI Certification): Χρυσός
 Φινλανδία (Musiikkituottajat Certification): Πλατινένιος
 Γερμανία (BVMI Certification): Χρυσός
 Γαλλία (SNEP Certification): Χρυσός
 Νορβηγία (IFPI Certification): Χρυσός
 Ηνωμένο Βασίλειο (BPI Certification): Χρυσός
 Σουηδία (GLF Certification): Χρυσός
 Ελβετία (IFPI Certification): Χρυσός

Οι μουσικοί 
Οι μουσικοί οι οποίοι συμμετείχαν στις ηχογραφήσεις του "The Final Frontier" είναι οι εξής:

 Μπρους Ντίκινσον - φωνητικά
 Άντριαν Σμιθ - κιθάρα
 Τζάνικ Γκερς - κιθάρα
 Ντέιβ Μάρεϊ - κιθάρα
 Στιβ Χάρις - μπάσο
 Νίκο Μακ Μπρέιν - τύμπανα

Παραπομπές

Πηγές

Εξωτερικοί σύνδεσμοι 
 To "The Final Frontier" στην επίσημη ιστοσελίδα των Iron Maiden 

Δισκογραφία των Iron Maiden
Άλμπουμ του 2010